[image: ]


		לכבוד,‏  ‏2.8.2026; ‏י"ט באב תשפ"ו



	מר יואב קיש
שר החינוך, יו"ר 
המועצה להשכלה גבוהה
	פרופ' עמי מויאל
יו"ר ות"ת
המועצה להשכלה גבוהה
	עו"ד יעל טור כספא
היועצת המשפטית
המועצה להשכלה גבוהה

	ירושלים
	ירושלים
	ירושלים




	
	
	

	
	
	
	



הנדון: תזכורת - מודל מעטפת התמיכה ושיפוי בגין תשתית למסגרת נפרדת
דרישה לפעול ליישום החלטת בית המשפט העליון מיום 26.4.2026 בבג"ץ 5819/24
סימוכין: מכתבינו מהימים 20.11.2025, 3.12.2025, 29.12.2025; פנייה מטעמנו מיום 

בשם התנועה למען איכות השלטון בישראל, ע"ר (להלן: "התנועה"), אנו מתכבדים לפנות אליכם בשנית כדלהלן:‏  ‏2.8.2026; ‏י"ט באב תשפ"ו

1. כידוע, בפסק הדין בבג"ץ 5819/24 שניתן ביום 19.11.2025, נקבע כי אין לאפשר המשך מתן הטבות הניתנות בקשר ישיר או עקיף להשתמטות מחובת הגיוס, וכי על המדינה לגבש מדיניות אכיפה אפקטיבית, שוויונית ומידתית, לרבות במישור הכלכלי. 
2. בהמשך, במסגרת הודעת העדכון מטעם המדינה מיום 30.3.2026 (להלן: "הודעת העדכון") פירטה המדינה את כלל ההטבות והסיוע הניתנים באמצעות משרדי הממשלה אשר עשויים להיות בעלי זיקה להשתמטות מחובת הגיוס. בהחלטת בית המשפט מיום 26.4.2026 הודגש כי על הרשויות להמשיך ולבחון את אפקטיביות הצעדים שננקטו, להשלים את עבודת המטה ולקדם החלטות אופרטיביות בהקדם. עניינה של תזכורת זו היא מודל מעטפת התמיכה ושיפוי בגין תשתית למסגרת נפרדת, המוענקת על ידכם.
3. בסעיפים 129 – 130 להודעת העדכון ציינה המדינה כי המועצה להשכלה גבוהה מעניקה למוסדות להשכלה גבוהה תקציבים המכונים "מרכיב מעטפת תמיכה" ו"שיפוי בגין תשתית למסגרת נפרדת". במודל מעטפת התמיכה נכללות מספר תכניות סיוע כלכלי, ביניהם זרקור, מלגת מילגו ועוד. על פי האמור בהודעה, המועצה להשכלה גבוהה מעבירה למוסדות את התקציבים האמורים מבלי לבחון האם סטודנטים הלומדים במוסדות אלה עבורם מועברים התקציבים הסדירו את מעמדם מול רשויות צה"ל. זאת בניגוד לקביעה הברורה בפסק דינו של בג"ץ מיום  19.11.2025. 
4. ביום 7.5.2026 נשלחה מטעמנו הפנייה שבסימוכין בדרישה להתנות את העברת התקציבים למוסדות להשכלה גבוהה בכך שאלו לא יועברו לסטודנטים שלא הסדירו את מעמדם מול הצבא ובהלימה להוראות פסק הדין ולהחלטות בית המשפט העליון בעניינו.
5. בחלוף למעלה מחודשיים ממועד פניותינו שבסימוכין, טרם התקבלה כל התייחסות או מענה מהותי מטעמכם ביחס להטבות האמורות. כמו כן, לפי האמור בהודעת העדכון מטעם המדינה מיום 30.6.2026, בכל הנוגע לרובן לא ניכרת התקדמות משמעותית, ולמצער לא התקדמות פרקטית המשתקפת בשינויי נהלים או הנחיות.
6. בשים לב לחלוף הזמן, נבקש לקבל את עמדת משרדכם ולעדכננו בדבר הצעדים שננקטו לצורך התאמת הטיפול בנושא לפסק הדין ולהחלטות בית המשפט בבג"ץ 5819/24, עד ליום 10.8.2026.

